A Kék Vonal Gyermekkrízis Alapítvány által működtetett ingyenes Lelkisegély-vonalon évi több tízezer gyereknek adhatunk figyelmet. A mostani kampánnyal 500.000 forintot fogunk összegyűjteni, ami 1000 konzultációs beszélgetés költsége.

Segíts 1000 gyerekkel beszélgetni, 1000 gyereknek figyelmet adni!

Célunk, hogy azoknak a gyerekeknek, akiknek otthon még a karácsonyi ünnepek alatt sem jut jó szó, figyelem, néhány pozitív üzenet, elmondhassuk:

Beszélgetni jó! – Ezért fogadjuk minden gyerek és fiatal hívását 24 éves korig.

Senkinek nincs joga bántani téged! – Sem otthon, sem az iskolában, sem máshol.

Jogod van az érzéseidhez! – Sokszor könnyebb szőnyeg alá söpörni, de mi meghallgatjuk, bármilyen nehéz is kimondani.

Mesélj, mi meghallgatunk! – Akkor is, ha dühös, ha feszítő, ha csalódott Sőt, akkor is, ha időre van még szüksége.

Együtt könnyebb megoldást találni. – Ezért várjuk a felnőttek hívásait is, ha gyerekekről van szó!

Nem vagy egyedül! – Hiszen segélyvonalunk éjjel-nappal elérhető.

Kampányunkkal nem csak a szervezet működési költségeinek előteremtését szeretnénk segíteni, hanem hirdetni a figyelem fontosságát. Figyeljünk egymásra! Adj figyelmet Karácsonyra! Adományoddal küldj üzenetet a bajban lévő gyerekeknek!